Document ID: 31997R1042

ΚΑΝΟΝΙΣΜΟΣ (ΕΚ) αριθ. 1042/97 ΤΗΣ ΕΠΙΤΡΟΠΗΣ της 10ης Ιουνίου 1997 για το άνοιγμα και την πρόβλεψη της διαχείρισης κοινοτικής δασμολογικής ποσόστωσης για κατεψυγμένο κρέας βοοειδών που υπάγεται στον κωδικό ΣΟ 0202 και προϊόντα που υπάγονται στον κωδικό ΣΟ 0206 29 91 (1η Ιουλίου 1997 - 30 Ιουνίου 1998)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, που καταρτίστηκε κατόπιν των διαπραγματεύσεων της GATT, κεφάλαιο XXIV.6 της GATT (1), και ιδίως το άρθρο 1 παράγραφος 1,
Εκτιμώντας:
ότι, ο πίνακας CXL απαιτεί το άνοιγμα ετήσιας δασμολογικής ποσόστωσης εισαγωγής 53 000 τόνων κατεψυγμένου βοείου κρέατος που υπάγεται στον κωδικό ΣΟ 0202 και προϊόντων που υπάγονται στον κωδικό ΣΟ 0206 29 91 7 ότι πρέπει να θεσπιστούν οι κανόνες εφαρμογής για το έτος ποσοστώσεων 1997-98, που αρχίζει την 1η Ιουλίου 1997 7
ότι θα πρέπει να εφαρμοστεί μια παρόμοια μέθοδος διαχείρισης όπως εκείνη που εφαρμοζόταν κατά το παρελθόν στις αντίστοιχες ποσοστώσεις 7 ότι οι εν λόγω ρυθμίσεις αφορούν την κατανομή από την Κοινότητα των διαθέσιμων ποσοτήτων εν μέρει σε παραδοσιακούς εισαγωγείς και εν μέρει σε εισαγωγείς που ασχολούνται με το εμπόριο κρέατος βοοειδών 7
ότι θα πρέπει να κατανεμηθεί στους παραδοσιακούς εισαγωγείς το 80 % των ποσοστώσεων, ήτοι 42 400 τόνοι, κατόπιν αιτήσεως και κατ' αναλογία των ποσοτήτων που εισάχθηκαν από αυτούς στο πλαίσιο του ίδιου τύπου ποσοστώσεων κατά την τελευταία περίοδο αναφοράς 7 ότι πρέπει να ληφθούν μέτρα για να διασφαλιστεί η συμμετοχή με ίσους όρους των εισαγωγέων των νέων κρατών μελών στην κατανομή των διαθέσιμων ποσοτήτων 7
ότι με βάση την υποβολή αιτήσεων από τους ενδιαφερόμενους και την αποδοχή τους από την Επιτροπή, οι εισαγωγείς που μπορούν να αποδείξουν τη γνήσια φύση των επιχειρήσεών τους και οι οποίοι υποβάλλουν αίτηση για σημαντικές ποσότητες, πρέπει να αποκτούν πρόσβαση στο δεύτερο μέρος της ποσόστωσης, ήτοι στους 10 600 τόνους 7 ότι η γνήσια φύση των επιχειρήσεών τους θα πρέπει να αποδειχθεί με την παρουσίαση αποδεικτικών στοιχείων σχετικά με συγκεκριμένο όγκο εμπορίου βοείου κρέατος με χώρες οι οποίες ήταν τρίτες χώρες κατά την εν λόγω ημέρα εισαγωγής ή εξαγωγής 7
ότι οι εξαγωγές βοείου κρέατος από το Ηνωμένο Βασίλειο επλήγησαν σοβαρά από τις συζητήσεις όσον αφορά τη νόσο ΣΕΒ, ιδίως από το τέλος του Μαρτίου 1996 7 ότι κατά την κατάρτιση των κριτηρίων απόδοσης για τους 10 600 τόνους, θα πρέπει να ληφθεί υπόψη η κατάσταση εξαγωγών του Ηνωμένου Βασιλείου 7
ότι η επαλήθευση των προαναφερθέντων κριτηρίων απαιτεί οι αιτήσεις να υποβάλλονται στο κράτος μέλος στο οποίο ο εισαγωγέας είναι εγγεγραμμένος στο μητρώο φόρου προστιθέμενης αξίας 7
ότι, προς αποφυγήν κερδοσκοπίας, πρέπει να απαγορευθεί η πρόσβαση στην ποσόστωση σε επιχειρηματίες που δεν ασκούν δραστηριότητα στον τομέα του βοείου κρέατος την 1η Απριλίου 1997 7
ότι, υπό την επιφύλαξη των διατάξεων του παρόντος κανονισμού, ο κανονισμός (ΕΟΚ) αριθ. 3719/88 της Επιτροπής, της 16ης Νοεμβρίου 1988, σχετικά με τους κοινούς λεπτομερείς κανόνες για την εφαρμογή του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (2), όπως τροποποιήθηκε τελευταία από τον κανονισμό (ΕΚ) αριθ. 495/97 (3), και ο κανονισμός (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος και την κατάργηση του κανονισμού (ΕΟΚ) αριθ. 2377/80 (4), όπως τροποποιήθηκε για τελευταία φορά από τον κανονισμό (ΕΚ) αριθ. 266/97 (5), εφαρμόζονται στα πιστοποιητικά εισαγωγής που εκδίδονται βάσει του παρόντος κανονισμού 7
ότι για την αποτελεσματική διαχείριση της ποσόστωσης αυτής, και κυρίως για την καταπολέμηση της απάτης, απαιτείται να επιστρέφονται τα χρησιμοποιηθέντα πιστοποιητικά στις αρμόδιες αρχές ώστε να καθίσταται δυνατή η επαλήθευση της κανονικότητας των ποσοτήτων που εμφαίνονται στα εν λόγω πιστοποιητικά 7 ότι, για το σκοπό αυτό, θα πρέπει να επιβληθεί στις αρμόδιες αρχές η υποχρέωση διενέργειας της εν λόγω επαλήθευσης 7 ότι το ποσό της εγγύησης που πρέπει να συστήνεται κατά την έκδοση των πιστοποιητικών θα πρέπει να καθορίζεται κατά τρόπο ώστε να διασφαλίζεται η χρησιμοποίηση των πιστοποιητικών και η επιστροφή τους στις αρμόδιες αρχές 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος και κρέατος μόσχων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ανοίγεται, για την περίοδο από 1ης Ιουλίου 1997 έως 30 Ιουνίου 1998, δασμολογική ποσόστωση για κατεψυγμένο κρέας βοοειδών που υπάγεται στον κωδικό ΣΟ 0202 και για προϊόντα που υπάγονται στον κωδικό ΣΟ 0206 29 91, ύψους 53 000 τόνων, εκφρασμένο σε βάρος κρέατος χωρίς οστά.
Η δασμολογική ποσόστωση έχει αύξοντα αριθμό 09.4003.
Για το σκοπό του καταλογισμού έναντι της εν λόγω ποσόστωσης, 100 χιλιόγραμμα κρέατος με οστά είναι ισοδύναμο προς 77 χιλιόγραμμα χωρίς οστά.
2. Για τους σκοπούς του παρόντος κανονισμού, το κρέας το οποίο είναι κατεψυγμένο με εσωτερική θερμοκρασία - 12 °C ή κατώτερη όταν εισέρχεται στο τελωνειακό έδαφος της Κοινότητας, θα θεωρείται ως κατεψυγμένο κρέας.
3. Ο δασμός του κοινού δασμολογίου που εφαρμόζεται στην ποσόστωση που αναφέρεται στην παράγραφο 1 ανέρχεται σε 20 % ad valorem.
Άρθρο 2
1. Η ποσόστωση που αναφέρεται στο άρθρο 1, διαιρείται στα ακόλουθα δύο μέρη:
α) το πρώτο, που είναι ίσο προς το 80 % ή 42 000 τόνοι, κατανέμεται μεταξύ:
- εισαγωγέων της Κοινότητας, όπως εμφανίζονται στις 31 Δεκεμβρίου 1994, κατ' αναλογία των ποσοτήτων που εισάχθηκαν από αυτούς βάσει των κανονισμών της Επιτροπής (ΕΚ) αριθ. 214/94 (6), (ΕΚ) αριθ. 3305/94 (7), (ΕΚ) αριθ. 1151/95 (8) και (ΕΚ) αριθ. 1141/96 (9), πριν από την 1η Απριλίου 1997 και
- εισαγωγέων από τα νέα κράτη μέλη κατ' αναλογία των ποσοτήτων των προϊόντων που υπάγονται στους κωδικούς ΣΟ 0202 και 0202 29 91, που εισάχθηκαν από αυτούς στη χώρα στην οποία είναι εγγεγραμμένοι κατά την έννοια του άρθρου 4 παράγραφος 1 κατά τη διάρκεια της περιόδου από 16ης Μαρτίου 1994 έως 31 Δεκεμβρίου 1994, από χώρες οι οποίες γι' αυτούς ήταν τρίτες χώρες στις 31 Δεκεμβρίου 1994, πολλαπλασιασμένων επί 0,54, συν τις ποσότητες που είχαν εισαχθεί βάσει των κανονισμών (ΕΚ) αριθ. 3305/94, (ΕΚ) αριθ. 1151/95 και (ΕΚ) αριθ. 1141/96 πριν από την 1η Απριλίου 1997 7
β) το δεύτερο που είναι ίσο προς το 20 %, ή 10 600 τόνους, κατανέμεται μεταξύ επιχειρηματιών οι οποίοι μπορούν να αποδείξουν ότι διεξήγαγαν εμπόριο που αφορούσε μια ελάχιστη ποσότητα και μια ορισμένη περίοδο, με χώρες οι οποίες ήταν τρίτες χώρες γι' αυτούς την ημέρα της εξαγωγής ή εισαγωγής βοείου κρέατος, εκτός των ποσοτήτων που αναφέρονται στο στοιχείο α), εξαιρουμένου του κρέατος το οποίο αποτελεί αντικείμενο ρυθμίσεων στο πλαίσιο των καθεστώτων τελειοποιήσεως προς επανεξαγωγή ή προς επανεισαγωγή.
2. Για τους σκοπούς της εφαρμογής της παραγράφου 1 στοιχείο β), η ποσότητα των 10 600 τόνων κατανέμεται σε επιχειρηματίες της Κοινότητας των Δώδεκα που μπορούν να προσκομίσουν αποδεικτικά στοιχεία ότι έχουν:
- εισάγει 160 τουλάχιστον τόνους βοείου κρέατος κατά την περίοδο από 1ης Απριλίου 1995 έως 31 Μαρτίου 1997, που δεν υπόκειται στην ποσόστωση που αναφέρεται στους κανονισμούς (ΕΚ) αριθ. 3305/94, (ΕΚ) αριθ. 1151/95 και (ΕΚ) αριθ. 1141/96 ή
- εξάγει 300 τουλάχιστον τόνους βοείου κρέατος κατά την ίδια περίοδο.
Για το σκοπό αυτό, με τον όρο «βόειο κρέας» νοούνται τα προϊόντα που υπάγονται στους κωδικούς ΣΟ 0201, 0202 και 0206 29 91 και οι ελάχιστες ποσότητες αναφοράς εκφράζονται σε βάρος προϊόντος.
Κατά παρέκκλιση της δεύτερης περίπτωσης, η εξαγωγική περίοδος για επιχειρηματίες που έχουν έδρα και έχουν καταχωρηθεί στο μητρώο φόρου προστιθέμενης αξίας του Ηνωμένου Βασιλείου από την 1η Απριλίου 1996, η περίοδος ανέρχεται από 1ης Απριλίου 1994 έως 31 Μαρτίου 1996.
3. Οι 10 600 τόνοι που αναφέρονται στην παράγραφο 2 κατανέμονται κατ' αναλογία των ποσοτήτων που ζητήθηκαν από τους επιλέξιμους επιχειρηματίες.
4. Η απόδειξη εισαγωγής και εξαγωγής προσκομίζεται αποκλειστικά με τελωνειακά έγγραφα αποδέσμευσης για ελεύθερη κυκλοφορία ή έγγραφα εξαγωγής. Εντούτοις, με την έγκριση της Επιτροπής, τα νέα κράτη μέλη μπορούν, εφόσον είναι δυνατόν, να αποδεχθούν εναλλακτικές μορφές αποδεικτικών στοιχείων.
Τα κράτη μέλη δύνανται να αποδεχθούν κατάλληλα επικυρωμένα από τις αρμόδιες αρχές φωτοαντίγραφα των ανωτέρω εγγράφων.
Άρθρο 3
1. Οι επιχειρηματίες, οι οποίοι δεν ασχολούνται πλέον με το εμπόριο βοείου κρέατος κατά την 1η Απριλίου 1997, δεν θα έχουν δικαίωμα υποβολής αιτήσεων βάσει των ρυθμίσεων που προβλέπονται στον παρόντα κανονισμό.
2. Οι εταιρείες που προκύπτουν από συγχωνεύσεις στις οποίες η συμμετέχουσα εταιρεία διαθέτει δικαιώματα σύμφωνα με το άρθρο 2 παράγραφος 1 στοιχείο α), απολαύουν των ιδίων δικαιωμάτων όπως οι εταιρείες από τις οποίες σχηματίστηκαν.
Άρθρο 4
1. Αιτήσεις για δικαιώματα εισαγωγής υποβάλλονται πριν τις 20 Ιουνίου 1997 μαζί με τα αποδεικτικά στοιχεία που αναφέρονται στο άρθρο 2 παράγραφος 4, στην αρμόδια αρχή του κράτους μέλους στο οποίο ο αιτών είναι εγγεγραμμένος στο μητρώο φόρου προστιθέμενης αξίας. Στην περίπτωση κατά την οποία ένας αιτών υποβάλει περισσότερες από μία αιτήσεις στο πλαίσιο καθεμίας από τις ρυθμίσεις που αναφέρονται στο άρθρο 2 παράγραφος 1 στοιχείο α) και στο άρθρο 2 παράγραφος 1 στοιχείο β), όλες οι εν λόγω αιτήσεις θεωρούνται μη αποδεκτές.
Οι αιτήσεις βάσει του άρθρου 2 παράγραφος 1 στοιχείο β) αφορούν ποσότητα μέχρι 50 τόνων κατεψυγμένου κρέατος χωρίς κόκαλα.
2. Μετά την επαλήθευση των υποβληθέντων εγγράφων, τα κράτη μέλη διαβιβάζουν στην Επιτροπή, πριν τις 12 Ιουλίου 1997:
- σχετικά με τις ρυθμίσεις βάσει του άρθρου 2 παράγραφος 1 στοιχείο α), κατάλογο των επιλέξιμων εισαγωγέων, στον οποίο εμφαίνονται κυρίως τα ονόματα και οι διευθύνσεις τους καθώς και οι ποσότητες επιλέξιμου κρέατος που εισάχθηκε,
- σχετικά με τις ρυθμίσεις βάσει του άρθρου 2 παράγραφος 1 στοιχείο β), κατάλογο των αιτούντων, στον οποίο εμφαίνονται κυρίως τα ονόματα και οι διευθύνσεις τους καθώς επίσης και οι αιτούμενες ποσότητες.
Άρθρο 5
1. Η Επιτροπή αποφασίζει το συντομότερο δυνατό σχετικά με την έκταση αποδοχής των αιτήσεων.
2. Στην περίπτωση κατά την οποία οι ποσότητες που αποτελούν αντικείμενο των αιτήσεων για δικαιώματα εισαγωγής υπερβούν τις διαθέσιμες ποσότητες, η Επιτροπή καθορίζει ενιαίο ποσοστό μείωσης των ποσοτήτων που έχουν ζητηθεί.
Άρθρο 6
1. Η εισαγωγή των ποσοτήτων που έχουν κατανεμηθεί εξαρτάται από την υποβολή ενός ή περισσοτέρων πιστοποιητικών εισαγωγής.
2. Οι αιτήσεις πιστοποιητικών υποβάλλονται αποκλειστικά στο κράτος μέλος στο οποίο ο αιτών έχει υποβάλει αίτηση για δικαιώματα εισαγωγής.
3. Μετά τις αποφάσεις σχετικά με την κατανομή από την Επιτροπή σύμφωνα με το άρθρο 5, πιστοποιητικά εισαγωγής εκδίδονται κατόπιν αιτήσεως και επ' ονόματι των επιχειρηματιών που έχουν αποκτήσει δικαιώματα εισαγωγής.
4. Οι αιτήσεις αδειών και οι άδειες αναγράφουν:
α) μία από τις ακόλουθες ενδείξεις στο τετραγωνίδιο 20:
- Carne de vacuno congelada [Reglamento (CE) n° 1042/97]
- Frosset oksekψd (forordning (EF) nr. 1042/97)
- Gefrorenes Rindfleisch (Verordnung (EG) Nr. 1042/97)
- Κατεψυγμένο βόειο κρέας [Κανονισμός (ΕΚ) αριθ. 1042/97]
- Frozen meat of bovine animals (Regulation (EC) No 1042/97)
- Viande bovine congelιe [Rθglement (CE) n° 1042/97]
- Carni bovine congelate [Regolamento (CE) n. 1042/97]
- Bevroren rundvlees (Verordening (EG) nr. 1042/97)
- Carne de bovino congelada [Regulamento (CE) nΊ 1042/97]
- Jδδdytettyδ naudanlihaa (asetus (EY) N:o 1042/97)
- Fryst kφtt av nφtkreatur (fφrordning (EG) nr 1042/97) 7
β) τη χώρα καταγωγής, στο τετραγωνίδιο 8 7
γ) μία από τις ακόλουθες ομάδες ή κλάσεις της συνδυασμένης ονοματολογίας στο τετραγωνίδιο 16:
- 0202 10 00, 0202 20,
- 0202 30, 0206 29 91.
Άρθρο 7
Για την εφαρμογή των ρυθμίσεων που προβλέπονται στον παρόντα κανονισμό, οι εισαγωγές κατεψυγμένου κρέατος στο τελωνειακό έδαφος της Κοινότητας υπόκεινται στους όρους που καθορίζονται στο άρθρο 1 παράγραφος 2 στοιχείο ζ) της οδηγίας 72/462/ΕΟΚ του Συμβουλίου (10).
Άρθρο 8
1. Εφαρμόζονται οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95 με την επιφύλαξη των διατάξεων του παρόντος κανονισμού.
2. Κατά παρέκκλιση του άρθρου 8 παράγραφος 4 του κανονισμού (ΕΟΚ) αριθ. 3719/88, ο πλήρης δασμός του κοινού δασμολογίου, που εφαρμόζεται κατά την ημέρα αποδέσμευσης για ελεύθερη κυκλοφορία, επιβάλλεται επί όλων των ποσοτήτων που υπερβαίνουν τις ποσότητες που προσδιορίζονται στο πιστοποιητικό εισαγωγής.
3. Οι άδειες εισαγωγής που εκδίδονται σύμφωνα με τον παρόντα κανονισμό έχουν διάρκεια ισχύος ενενήντα ημερών από την ημερομηνία εκδόσεώς τους. Εντούτοις, κανένα πιστοποιητικό δεν θα ισχύει μετά τις 30 Ιουνίου 1998.
4. Η εγγύηση που αφορά τα πιστοποιητικά εισαγωγής ανέρχεται σε 35 Ecu ανά 100 χιλιόγραμμα καθαρού βάρους. Η σύστασή της πραγματοποιείται μαζί με την αίτηση για άδεια εισαγωγής.
Η δεύτερη υποπαράγραφος του άρθρου 14 παράγραφος 3 του κανονισμού (ΕΟΚ) αριθ. 3719/88 δεν έχει εφαρμογή.
5. Υπό την επιφύλαξη του άρθρου 33 παράγραφος 3 στοιχείο β) περίπτωση ii) του κανονισμού (ΕΟΚ) αριθ. 3719/88, η μέγιστη προθεσμία για την προσκόμιση αποδεικτικών στοιχείων που συνεπάγονται κατάπτωση μόνο του 15 % της εγγύησης ανέρχεται σε τέσσερις μήνες.
6. Όταν επιστρέφεται ένα πιστοποιητικό εισαγωγής προκειμένου να αποδεσμευθεί η εγγύηση, οι αρμόδιες αρχές επαληθεύουν ότι οι ποσότητες που αναγράφονται στο πιστοποιητικό είναι οι ίδιες με εκείνες που αναγράφονται στο πιστοποιητικό κατά το χρόνο της έκδοσης. Σε περίπτωση μη επιστροφής ενός πιστοποιητικού, τα κράτη μέλη διενεργούν έρευνα προκειμένου να διαπιστώσουν ποιος το χρησιμοποίησε και σε ποια έκταση. Τα κράτη μέλη πληροφορούν την Επιτροπή το συντομότερο δυνατό σχετικά με τα αποτελέσματα της εν λόγω έρευνας.
Άρθρο 9
1. Εντός τριών εβδομάδων μετά την εισαγωγή των προϊόντων που καλύπτονται από τον παρόντα κανονισμό οι εισαγωγείς ενημερώνουν την αρμόδια αρχή η οποία εξέδωσε την άδεια εισαγωγής σχετικά με την ποσότητα και την καταγωγή των εισαχθέντων προϊόντων. Η αρμόδια αρχή διαβιβάζει τις πληροφορίες αυτές στην Επιτροπή κατά την έναρξη κάθε μήνα.
2. Εντός τεσσάρων μηνών μετά από κάθε ήμισυ του εξαγωγικού έτους, η εν λόγω αρμόδια αρχή ανακοινώνει στην Επιτροπή την ποσότητα των προϊόντων που αναφέρονται στο άρθρο 1, για τα οποία άδειες εισαγωγής που εκδόθηκαν βάσει του παρόντος κανονισμού χρησιμοποιήθηκαν κατά την εν λόγω εξάμηνη περίοδο.
Άρθρο 10
1. Κατά την αίτηση άδειας εισαγωγής, οι εισαγωγείς καταθέτουν εγγύηση 1 Ecu ανά 100 χιλιόγραμμα προκειμένου να εξασφαλίσουν τη διαβίβαση από τον εισαγωγέα στην αρμόδια αρχή των πληροφοριών που αναφέρονται στο άρθρο 9 παράγραφος 1 του παρόντος κανονισμού.
2. Η εγγύηση αυτή αποδεσμεύεται εάν διαβιβαστούν οι πληροφορίες στην αρμόδια αρχή εντός της χρονικής προθεσμίας που αναφέρεται στο άρθρο 9 παράγραφος 1 για την ποσότητα που καλύπτεται από τις πληροφορίες. Σε αντίθετη περίπτωση, η εγγύηση καταπίπτει.
Η απόφαση αποδέσμευσης της εν λόγω εγγύησης λαμβάνεται ταυτόχρονα με την απόφαση αποδέσμευσης της εγγύησης σχετικά με την άδεια.
Άρθρο 11
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιουνίου 1997.

Labels: 3
17